HC Odorhei a realizat cea mai bună performanță din istoria clubului, după ce a intrat duminică după-amiază în posesia Challenge Cup. Formația harghiteană a reușit să refacă un handicap de patru goluri în fața portughezilor de la ABC Braga, după înfrângerea din manșa tur (scor 28-32), reușind să câștige în returul de pe teren propriu cu 32-25.

Pentru handbalul românesc este primul trofeu european din ultimii 6 ani. Ultimul a fost obținut tot în Challene Cupă, de către UCM Reșița, formație care a dispărut între timp.

HC Odorhei a început destul de emotivă partida retur cu ABC Braga, astfel că vreme de 15-20 de minute a fost nevoită să alerge după egalare. Până spre sfârșitul primei reprize, gazdele au preluat conducerea (scor 11-10, min. 21) și chiar să restabilească egalitatea la „general” (17-13, min. 27).

Descătușarea trupei lui Vlad Caba a venit însă în repriza secundă, după ce apărarea a funcționat fără cusur, iar în atac i-a ieșit aproape totul. După 18-15 la pauză, HC Odorhei s-a desprins la 23-16 (min. 37). Oaspeții au ceut time-out și au sperat într-o revenire, dar nu au mai trecut niciodată de granița din 5 goluri! Purtată pe val de un public entuziast, HC Odorhei a jucat un handbal aerisit, spectaculos și s-a distanțat la 29-20 (min. 54), A fost momentul în care a devenit evident că harghitenii vor sărbători. La final, reprezentanta României s-a impus cu 32-25 și cu scorul general de 60-57 a intrat în posesia trofeului.

După ce a ratat titlul în Liga Națională și Cupa României, HC Odorhei și-a salvat sezonul cum nu se poate mai frumos, cu o cupă europeană. Astfel, echipa lui Vlad Caba va reveni și în sezonul următor în Challenge Cup, de aceasztă dată pentru a-și apăra trofeul.

Știați că avem o pagină de Facebook dedicată handbalului?